
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 847 

22 Ιουνίου 2005 


ΠΕ ΡΙΕΧΟΜΕ ΝΑ 

ΑΠΟΦΑΣΕΙΣ 

Σύσταση ελεγκτικής ομάδας για τη διενέργεια ελέγχου 
στο Περιφερειακό Επιχειρησιακό Πρόγραμμα 

ΘΕΣΣΑΛΙΑΣ. 1 

Προσωρινή κατάληψη χώρου για την κατασκευή σταθ¬ 
μού «ΧΑΙΔΑΡΙ» και σταθμού μετεπιβίβασης «ΧΑΙΔΑ- 
ΡΙ» του ΜΕΤΡΟ ΑΘΗΝΑΣ - Έργο Επέκτασης της 
Γραμμής 3: «ΑΙΓΑΛΕΩ - ΧΑΙΔΑΡΙ», Σταθμός Μετεπιβί¬ 
βασης «ΧΑΙΔΑΡΙ», Αμαξοστάσιο «ΕΛΑΙΩΝΑ». 2 

Προσωρινή κατάληψη χώρου για την κατασκευή σταθ¬ 
μού «ΧΑΙΔΑΡΙ» και σταθμού μετεπιβίβασης «ΧΑΙΔΑ- 
ΡΙ» του ΜΕΤΡΟ ΑΘΗΝΑΣ - Έργο Επέκτασης της 
Γ ραμμής 3: «ΑΙΓΑΛΕΩ - ΧΑΙΔΑΡΙ», Σταθμός Μετεπιβί¬ 
βασης «ΧΑΙΔΑΡΙ», Αμαξοστάσιο «ΕΛΑΙΩΝΑ». 3 

Προσωρινή κατάληψη χώρου για την κατασκευή φρέα- 
τος «ΕΛ. ΒΕΝΙΖΕΛΟΥ» του ΜΕΤΡΟ ΑΘΗΝΑΣ - Έργο 
Επέκτασης της Γραμμής 3: «ΑΙΓΑΛΕΩ - ΧΑΙΔΑΡΙ», 
Σταθμός Μετεπιβίβασης «ΧΑΙΔΑΡΙ», Αμαξοστάσιο 

«ΕΛΑΙΩΝΑ». 4 

Μεταφορά μίας (1) κενής οργανικής θέσης ΔΈ.Π. στο 
Τμήμα Κτηνιατρικής του Πανεπιστημίου Θεσσαλίας. 5 
Τροποποιήσεις στον Οργανισμό του «Λογαριασμού 
Υγείας των Μελών του Σώματος Ορκωτών Ελεγκτών 


Λογιστών. 6 

ΑΠΟΦΑΣΕΙ Σ 

Αριθ. 1398/0051 (1) 


Σύσταση ελεγκτικής ομάδας για τη διενέργεια ελέγχου 
στο Περιφερειακό Επιχειρησιακό Πρόγραμμα ΘΕΣΣΑΛΙΑΣ. 

Ο ΥΦΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του άρθρου 17 του ν. 2860/2000 «Διαχεί¬ 
ριση, παρακολούθηση και έλεγχος του Κοινοτικού Πλαισίου 
Στήριξης και άλλες διατάξεις» (ΦΕΚ 251/Α7 2000), όπως 
τροποποιήθηκε με το άρθρο 23 του ν. 3148/ 2003 (ΦΕΚ 
136/Α). 

2. Την υπ’ αριθμ. 14650/ΔΙΟΕ85/17.3.2004 απόφαση του 
Πρωθυπουργού και του Υπουργού Οικονομίας και Οικονο¬ 
μικών «Καθορισμός αρμοδιοτήτων των Υφυπουργών Οικο¬ 
νομίας και Οικονομικών» (ΦΕΚ519/Β717.3. 2004). 


3. Την υπ’ αριθμ. 2/27040/0022/14.8.2003 απόφαση των 
Υφυπουργών Οικονομίας και Οικονομικών «Καθορισμός 
αποζημίωσης των μελών των ελεγκτικών ομάδων του άρ¬ 
θρου 17 (παρ. 6 και 7) του ν. 2860/2000» (ΦΕΚ 1170/Β'). 

4. Την υπ’ αριθμ. 2/40508/0004/23.7.2004 (ΦΕΚ 1185/Β ) 
απόφαση του Υφυπουργού Οικονομίας και Οικονομικών 
«Μεταβίβαση αρμοδιοτήτων και της εξουσίας να υπογρά¬ 
φουν “με εντολή Υφυπουργού” στο Γ.Γ. Δημοσιονομικής 
Πολιτικής, στους Γενικούς Διευθυντές και στους Προϊστα¬ 
μένους Διευθύνσεων και Τμημάτων του Γ ενικού Λογιστηρί¬ 
ου του Κράτους», όπως τροποποιήθηκε με την υπ’ αριθμ. 
2/20554/0004/19.4.2005 όμοιάτης (ΦΕΚ556/Β') και ισχύει. 

5. Το εγκεκριμένο πρόγραμμα της Τεχνικής Βοήθειας της 
ΕΔΕΑ, για το έτος 2005. 

6. Την υπ’ αριθμ. 2/7240/0022/12.3.2003 απόφαση του 
Υπουργού Οικονομίας και Οικονομικών «Καθορισμός του 
ύψους της εκτός έδρας αποζημίωσης και των εξόδων μετα¬ 
κίνησης μελών των ελεγκτικών ομάδων του άρθρου 17 
(παρ. 6) του ν. 2860/2000» (ΦΕΚ310/Β'). 

7. Το εγκεκριμένο πρόγραμμα ελέγχων της Επιτροπής 
Δημοσιονομικού Ελέγχου (ΕΔΕΑ) για το έτος 2005. 

8. Την ανάγκη διενέργειας ουσιαστικού ελέγχου στο Πε¬ 
ριφερειακό Επιχειρησιακό Πρόγραμμα «Θεσσαλίας», σε 
ενέργειες του ΕΤΠΑ, στο πλαίσιο ελέγχου των προγραμμά- 
τωντου Γ' Κ.Π.Σ. 

9. Το γεγονός ότι από τις διατάξεις αυτής της απόφασης 
προκαλείται δαπάνη 1.650,00 Ευρώ πλέον εργοδοτικών ει¬ 
σφορών, για την αμοιβή των ελεγκτών, η οποία θα καλυφθεί 
από το Πρόγραμμα της Τεχνικής Βοήθειας της ΕΔΕΑ, απο¬ 
φασίζουμε: 

1. Συνιστούμε Ελεγκτική Ομάδα για τη διενέργεια ουσια¬ 
στικού ελέγχου στο Περιφερειακό Επιχειρησιακό Πρό¬ 
γραμμα «Θεσσαλίας», στις Πράξεις: 

α) «Ολοκλήρωση Νομαρχιακού Γ ενικού Νοσοκομείου Βό¬ 
λου» και συγκεκριμένα στο 1 ο υποέργο με τίτλο «Αποπερά¬ 
τωση Οικοδομικών - Η/Μ Εργασιών και τμήματος περιβάλ¬ 
λοντος χώρου», με Τελικό Δικαιούχο τη ΔΕΠΑΝΟΜ ΑΈ. 

β) «Μουσικό Γυμνάσιο - Λύκειο Βόλου» και συγκεκριμένα 
στο Γ' υποέργο με τον ομώνυμο τίτλο, με Τελικό Δικαιούχο 
τη Νομαρχιακή Αυτοδιοίκηση Μαγνησίας. 

γ) «Κατασκευή Δικτύου Αποχέτευσης Ακαθάρτων - Ομ¬ 
βριων στηΜ.Π. Βόλου» και συγκεκριμένα στο Γ υποέργο με 
τον ομώνυμο τίτλο, με Τελικό Δικαιούχο τη ΔΕΥΑΜ Βόλου. 

2. Μέλη της Ελεγκτικής ομάδας ορίζονται οι εξής: 

• Βασιλική Πάλλη, δημοσιονομικός, υπάλληλος της 51ης 
Διεύθυνσης Προγραμματισμού και Ελέγχων του ΓΛΚ, ως 
συντονίστρια της ομάδας ελέγχου. 

• Ευάγγελος Λιάπης, μηχανικός, υπάλληλος της 51ης Δι¬ 
εύθυνσης Προγραμματισμού και Ελέγχων του ΓΛΚ., 

• ΦιλίτσαΖήση, δημοσιονομικός, υπάλληλος της 51ης Δι¬ 
εύθυνσης Προγραμματισμού και Ελέγχων του ΓΛΚ. 

3. Ο έλεγχος θα διενεργηθεί κατά το χρονικό διάστημα 
από 4.7.2005 έως και 16.7.2005, σύμφωνα με το παρακάτω 
χρονοδιάγραμμα: 

Από 4 έως και 5.7.2005 στα γραφεία της ΔΕΠΑΝΟΜ ΑΕ 
στην Αθήνα. 

Στις 5.7.2005, αναχώρηση της ελεγκτικής ομάδας για την 
Λάρισα. 

Από 6 έως και 7.7.2005 στα γραφεία της Ειδικής Υπηρε¬ 
σίας Διαχείρισης του ΠΕΠ Θεσσαλίας και το Περιφερειακό 
Ταμείο Θεσσαλίας στη Λάρισα. 

Από 8 έως και 15.7.2005 στην ΔΕΥΑΜ Βόλου, στις Διευ¬ 
θύνσεις Τεχνικών και Οικονομικών Υπηρεσιών της Νομαρ¬ 
χιακής Αυτοδιοίκησης Μαγνησίας , και επιτόπια επίσκεψη 
στο φυσικό αντικείμενο των τριών ανωτέρω υποέργων. 

Επιστροφή στην Αθήνα, στις 16.7.2005. 

Για τις διαδοχικές μετακινήσεις των ελεγκτών είναι δυνα¬ 
τή η χρήση Ι.Χ. αυτοκινήτου, ή ταξί (εντός των ορίων του Νο¬ 
μού) ή οποιουδήποτε άλλου μέσου μαζικής μεταφοράς. 

4. Έργο της Ελεγκτικής Ομάδας ειδικότερα είναι: 

Ο έλεγχος της διαδικασίας ένταξης των συγκεκριμένων 
Πράξεων στο Περιφερειακό Επιχειρησιακό Πρόγραμμα 
«Θεσσαλίας». 

Η διαπίστωση της πορείας υλοποίησης των υποέργων, 
σύμφωνα με τις εθνικές και κοινοτικές διατάξεις. 

Η πληρότητα και η νομιμότητα των δικαιολογητικών και 
λοιπών παραστατικών στοιχείων πληρωμών. 

Η επιτόπια εξακρίβωση της πορείας υλοποίησης του φυ¬ 
σικού αντικειμένου των υποέργων. 

5. Μετά το πέρας του ελέγχου θα συνταχθεί έκθεση μετά 
αποτελέσματα ελέγχου, το αργότερο εντός τριών μηνών 
από την περαίωση του ελέγχου, σύμφωνα με την παράγρα¬ 
φο 1 του άρθρου 1, της κοινής υπουργικής απόφασης υπ’ 
αριθμ. 907/052/2.7. 2003 (ΦΕΚ878/Β72.7.2003). 

6. Στα μέλη της ελεγκτικής ομάδας θα καταβληθεί η προ- 
βλεπόμενη αποζημίωση από την υπό στοιχείο 3 του προοι¬ 
μίου της απόφασης. 

Η απόφαση αυτή να δημοσιευθεί στην Εφημερίδα της Κυ- 
βερνήσεως. 

Αθήνα, 10 Ιουνίου 2005 

Με εντολή Υφυπουργού 
Η Γ ενική Διευθύντρια Διοίκησης 
και Δημοσιονομικών Ελέγχων 
ΚΟΡΙΝΝΑ ΑΝΤΩΝΟ Μ ΑΝ ΩΛΑΚΗ 
-♦- 

Αριθ. 11017 (2) 

Προσωρινή κατάληψη χώρου για την κατασκευή σταθμού 
«ΧΑΙΔΑΡΙ» και σταθμού μετεπιβίβασης «ΧΑΙΔΑΡΙ» του 
Μ ΕΤΡΟ ΑΘΗΝΑΣ - Έργο Επέκτασης της Γ ραμμής 3: «ΑΙ¬ 
ΓΑΛΕΩ - ΧΑΙΔΑΡΙ», Σταθμός Μετεπιβίβασης «ΧΑΙΔΑΡΙ», 
Αμαξοστάσιο «ΕΛΑΙΩΝΑ». 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 

ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τον ν. 1558/1985 (ΦΕΚ 157/26.7.1995) «Κυβέρνηση και 
Κυβερνητικά Όργανα». 


2. Τον ν. 1955/1991 (ΦΕΚ 112/18.7.1991) περί ιδρύσεως 
Εταιρείας με την επωνυμία «ΑΤΤΙΚΟ ΜΕΤΡΟ Α.Ε.» και ειδι¬ 
κότερα τις διατάξεις του άρθρου τρίτου «Κύρωση της σύμ¬ 
βασης», σε συνδυασμό με τα άρθρα έβδομο και δέκατο 
«Απαλλοτριώσεις» του ίδιου Νόμου. 

3. Την υπ’ αριθμ. Δ16/010/70/Γ/30.1.1992 απόφαση του 
Υπουργού Περιβάλλοντος, Χωροταξίας και Δημοσίων Έρ¬ 
γων περί μεταβίβασης δικαιωμάτων και υποχρεώσεων του 
Δημοσίου στην ΑΤΤΙΚΟ ΜΕΤΡΟ Α.Ε. 

4. Την υπ’ αριθμ. Δ16α/04/226/Γ/19.3.1992 απόφαση 
Υπουργού Περιβάλλοντος, Χωροταξίας και Δημοσίων Έρ¬ 
γων περί καθορισμού καθ’ ύλην Τεχνικών Δ/νσεων ΓΓΔΕ αρ¬ 
μοδίων για Τεχνκά Θέματα εποπτείας Νομικών Προσώπων 
Γ.Γ.Δ.Ε. 

Το με αριθμό πρωτοκόλλου ΑΕΧ-27840/25.4.2005 έγ¬ 
γραφο της ΑΤΤΙΚΟ ΜΕΤΡΟ Α.Ε., με το οποίο ζητείται η 
προσωρινή κατάληψη των ιδιοκτησιών που βρίσκονται στο 
Ο.Τ. που περικλείεται από τις οδούς: Ιερά Οδός, Αγ. Μα¬ 
ρίνας, Κατσαρού και Δραγατσανίου στο Δήμο Αιγάλεω με 
στοιχεία ΑΒΠΡΑ (εμβαδού Ε = 85 μ2), επί της Ιερός Οδού 
323, ΒΓΔΕΖΗΟΠΒ (εμβαδού Ε = 58 μ2), επί της οδού Αγ. 
Μαρίνας ΙΑ και ΗΘΙΚΛΜΝΞΟΗ (εμβαδού Ε = 212 μ2), επί 
της οδού Αγ Μαρίνας 3 και φαίνονται στο συνημμένο σχέ¬ 
διο. 

Φερόμενοι ιδιοκτήτες των πιο πάνω χώρων είναι οι: Κοκό- 
ρης Κωνσταντίνος, Χάνος Στράτος, «Ανάπτυξη» Κέντρο 
Αποκατάστασης Παιδιών κ.ά. 

Και επειδή η προσωρινή κατάληψη των υπόψη ιδιοκτη¬ 
σιών κρίνεται αναγκαία για την κατασκευή του Μετρό και 
προβλέπεται από τον ν. 1955/1991 η κατάληψη χώρων που 
εμπίπτουν στους σκοπούς της Εταιρείας ΑΤΤΙΚΟ ΜΕΤΡΟ 
Α.Ε., αποφασίζουμε: 

Την προσωρινή κατάληψη των ιδιοκτησιών που βρίσκο¬ 
νται στο Ο.Τ. που περικλείεται από τις οδούς: Ιερά Οδός, 
Αγ. Μαρίνας, Κατσαρού και Δραγατσανίου στο Δήμο Αιγά¬ 
λεω με στοιχεία ΑΒΠΡΑ (εμβαδού Ε = 85 μ), επί της Ιερός 
Οδού 323, ΒΓΔΕΖΗΟΠΒ (εμβαδού Ε = 58 μ2), επίτηςοδού 
Αγ. Μαρίνας ΙΑ και ΗΘΙΚΛΜΝΞΟΗ (εμβαδού Ε = 212 μ2), 
επί της οδού Αγ Μαρίνας 3 και φαίνονται στο συνημμένο 
σχέδιο, το οποίο αποτελεί αναπόσπαστο μέρος της απόφα¬ 
σης αυτής. 

Μετά το πέρας των εργασιών οι χώροι θα αποδοθούν 
στους ιδιοκτήτες τους στην κατάσταση που αυτοί βρίσκο¬ 
νται πριν από την κατάληψη. Προς τούτο η ΑΤΤΙΚΟ ΜΕΤΡΟ 
Α.Ε. θα καταγράψει την υφιστάμενη, προ της κατάληψης, 
κατάσταση. 

Η κατάληψη θα διαρκέσει μέχρι την ολοκλήρωση του έρ¬ 
γου. 

Η αποζημίωση για την προσωρινή κατάληψη των παρα¬ 
πάνω ιδιοκτησιών θα καθορισθεί όπως προβλέπεται από τις 
διατάξεις του δεκάτου άρθρου του ν. 1955/1991. 

Η απόφαση αυτή να δημοσιευθεί στην Εφημερίδα της Κυ- 
βερνήσεως. 

Αθήνα, 13 Ιουνίου 2005 

Ο ΥΠΟΥΡΓΟΣ 

Γ. ΣΟΥΦΛΙΑΣ 

Αριθ. 11016 (3) 

Προσωρινή κατάληψη χώρου για την κατασκευή σταθμού 
«ΧΑΙΔΑΡΙ» και σταθμού μετεπιβίβασης «ΧΑΙΔΑΡΙ» του 
ΜΕΤΡΟ ΑΘΗΝΑΣ - Έργο Επέκτασης της Γραμμής 3: 
«ΑΙΓΑΛΕΩ - ΧΑΙΔΑΡΙ», Σταθμός Μετεπιβίβασης «ΧΑΙ- 
ΔΑΡΙ», Αμαξοστάσιο «ΕΛΑΙΩΝΑ». 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 
ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τον ν. 1558/1985 (ΦΕΚ 157/26.7.1995) «Κυβέρνηση 
και Κυβερνητικά Όργανα». 

2. Τονν. 1955/1991 (ΦΕΚ 112/18.7.1991) περί ιδρύσεως 
Εταιρείας με την επωνυμία «ΑΤΤΙΚΟ ΜΕΤΡΟ ΑΈ.» και 
ειδικότερα τις διατάξεις του άρθρου τρίτου «Κύρωση της 
σύμβασης», σε συνδυασμό με τα άρθρα έβδομο και δέ¬ 
κατο «Απαλλοτριώσεις»του ίδιου Νόμου. 

3. Την υπ’ αριθμ. Δ16/010/70/Γ/30.1.1992 απόφαση 
Υπουργού Περιβάλλοντος, Χωροταξίας και Δημοσίων 
Έργων περί μεταβίβασης δικαιωμάτων και υποχρεώσεων 
του Δημοσίου στην ΑΤΤΙΚΟ ΜΕΤΡΟ ΑΈ. 

4. Την υπ’ αριθμ. Δ16α/04/226/Γ/19.3.1992 απόφαση 
Υπουργού Περιβάλλοντος, Χωροταξίας και Δημοσίων 
Έργων περί καθορισμού καθ’ ύλην Τεχνικών Δ/νσεων 
ΓΓΔΕ αρμοδίων για Τεχνκά Θέματα εποπτείας Νομικών 
Προσώπων Γ.Γ.Δ.Ε. 

Το με αριθμό πρωτοκόλλου ΑΕΧ-27839/25.4.2005 έγ¬ 
γραφο της ΑΤΤΙΚΟ ΜΕΤΡΟ Α.Ε., με το οποίο ζητείται η 
προσωρινή κατάληψη των ιδιοκτησιών που βρίσκονται 
στο Ο.Τ. 749 επί των οδών Κρήνης και Ιεράς Οδού στο 
Δήμο Αγ. Βαρβάρας με στοιχεία ΑΒΓΔΕΖΗΘΙΚΛΜΝΞΟ 
ΠΡΣΤΥΥ1Α (εμβαδού Ε = 1.630 μ2), επί της Ιεράς Οδού 
337, ΦΧΨΩΝΜΛΦ (εμβαδού Ε = 600 μ2), επί της οδού 
Κρήνης 29 και ΩΑ1Β1ΠΔ1Ε1ΠΟΞΝΩ (εμβαδού Ε = 640 
μ2) επί της οδού Κρήνης 27 και φαίνονται στο συνημμένο 
σχέδιο. 


Φερόμενοι ιδιοκτήτες των πιο πάνω χώρων είναι οι: Ζα- 
φρανάς Αριστείδης, Ψάλτης Γεώργιος, Νοσοκομείο Παί- 
δων «Αγ. Σοφία», Χαρβαλιά Φανή, Χαρβαλιάς Χρήστος, 
Χαρβαλιάς Γ εώργιος κ.ά. 

Και επειδή η προσωρινή κατάληψη των υπόψη ιδιοκτη¬ 
σιών κρίνεται αναγκαία για την κατασκευή του Μετρά και 
προβλέπεται από τον ν. 1955/1991 η κατάληψη χώρων 
που εμπίπτουν στους σκοπούς της Εταιρείας ΑΤΤΙΚΟ ΜΕ¬ 
ΤΡΟ Α.Ε., αποφασίζουμε: 

Την προσωρινή κατάληψη των ιδιοκτησιών που βρίσκο¬ 
νται στο Ο.Τ. 749 επί των οδών Κρήνης και Ιεράς Οδού 
στο Δήμο Αγ. Βαρβάρας με στοιχεία ΑΒΓΔΕΖΗΘΙΚΛΜ 
ΝΞΟΠΡΣΤΥΥ1Α (εμβαδού Ε = 1.630 μ2), επί της Ιεράς 
Οδού 337, ΦΧΨΩΝΜΛΦ (εμβαδού Ε = 600 μ2), επί της 
οδού Κρήνης 29 και ΩΑ1Β1Γ1Δ1Ε1ΠΟΞΝΩ (εμβαδού Ε = 
640 μ2) επί της οδού Κρήνης 27 και φαίνονται στο συνημ¬ 
μένο σχέδιο, το οποίο αποτελεί αναπόσπαστο μέρος της 
απόφασης αυτής. 

Μετά το πέρας των εργασιών οι χώροι θα αποδοθούν 
στους ιδιοκτήτες τους στην κατάσταση που αυτοί βρί¬ 
σκονται πριν από την κατάληψη. Προς τούτο η ΑΤΤΙΚΟ 
ΜΕΤΡΟ ΑΈ. θα καταγράψει την υφιστάμενη, προ της κα¬ 
τάληψης, κατάσταση. 

Η κατάληψη θα διαρκέσει μέχρι την ολοκλήρωση του 
έργου. 

Η αποζημίωση για την προσωρινή κατάληψη των παρα¬ 
πάνω ιδιοκτησιών θα καθορισθεί όπως προβλέπεται από 
τις διατάξεις του δεκάτου άρθρου του ν. 1955/1991. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 13 Ιουνίου 2005 

Ο ΥΠΟΥΡΓΟΣ 

Γ. ΣΟΥΦΛΙ ΑΣ 




ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθ. 11018 (4) 

Προσωρινή κατάληψη χώρου για την κατασκευή φρέατος 
«ΕΛ. ΒΕΝΙΖΕΛΟΥ» του ΜΕΤΡΟ ΑΘΗΝΑΣ - Έργο Επέ- 
κτασηςτης Γ ραμμής3: «ΑΙΓΑΛΕΩ-ΧΑΙΔΑΡΙ», Σταθμός 
Μετεπιβίβασης «ΧΑΙΔΑΡΙ», Αμαξοστάσιο «ΕΛΑΙΩΝΑ». 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 
ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τον ν. 1558/1985 (ΦΕΚ 157/26.7.1995) «Κυβέρνηση 
και Κυβερνητικά Όργανα». 

2. Τονν. 1955/1991 (ΦΕΚ 112/18.7.1991) περί ιδρύσεως 
Εταιρείας με την επωνυμία «ΑΤΤΙΚΟ ΜΕΤΡΟ ΑΈ.» και 
ειδικότερα τις διατάξεις του άρθρου τρίτου «Κύρωση της 
σύμβασης», σε συνδυασμό με τα άρθρα έβδομο και δέ¬ 
κατο «Απαλλοτριώσεις»του ίδιου Νόμου. 

3. Την υπ’ αριθμ. Δ16/010/70/Γ/30.1.1992 απόφαση 
Υπουργού Περιβάλλοντος, Χωροταξίας και Δημοσίων 
Έργων περί μεταβίβασης δικαιωμάτων και υποχρεώσεων 
του Δημοσίου στην ΑΤΤΙΚΟ ΜΕΤΡΟ ΑΈ. 

4. Την υπ’ αριθμ. Δ16α/04/226/Γ/19.3.1992 απόφαση 
Υπουργού Περιβάλλοντος, Χωροταξίας και Δημοσίων 
Έργων περί καθορισμού καθ’ ύλην Τεχνικών Δ/νσεων 
ΓΓΔΕ αρμοδίων για Τεχνκά Θέματα εποπτείας Νομικών 
Προσώπων Γ.Γ.Δ.Ε. 

Το με αριθμό πρωτοκόλλου ΑΙΧ-27841/25.4.2005 έγ¬ 
γραφο της ΑΤΤΙΚΟ ΜΕΤΡΟ Α.Ε., με το οποίο ζητείται η 
προσωρινή κατάληψη των ιδιοκτησιών που βρίσκονται 
στο Δήμο Αγ. Βαρβάρας με στοιχεία ΑΒΓΔΕΖΗΘΑ (εμβα- 
δού Ε = 1.150 μ2), επί της Λεωφ. Ελ. Βενιζέλου 32 και 
ΠΚΛΜΝΔΓ (εμβαδού Ε = 400 μ2), επίτηςΛεωφ. Ελ. Βενι¬ 
ζέλου 34 και φαίνονται στο συνημμένο σχέδιο. 


Φερόμενοι ιδιοκτήτες των πιο πάνω χώρων είναι οι: Γα- 
σπαράτος Χρήστος, Γασπαράτος Μαρίνος, Γασπαράτος 
Αλέξανδρος, Συμεωνίδης Αριστείδης, Αναγνωστόπου- 
λος Αθανάσιος, Οικονομίδης Ιωάννης κ.ά. 

Και επειδή η προσωρινή κατάληψη των υπόψη ιδιοκτη¬ 
σιών κρίνεται αναγκαία για την κατασκευή του Μετρά και 
προβλέπεται από τον ν. 1955/1991 η κατάληψη χώρων, 
που εμπίπτουν στους σκοπούς της Εταιρείας ΑΤΤΙΚΟ ΜΕ¬ 
ΤΡΟ Α.Ε., αποφασίζουμε: 

Την προσωρινή κατάληψη των ιδιοκτησιών που βρίσκο¬ 
νται στο Δήμο Αγ. Βαρβάρας με στοιχεία ΑΒΓΔΕΖΗΘΑ 
(εμβαδού Ε = 1.150 μ2), επί της Λεωφ. Ελ. Βενιζέλου 32 
και ΠΚΛΜΝΔΓ (εμβαδού Ε = 400 μ2), επί της Λεωφ. Ελ. 
Βενιζέλου 34 και φαίνονται στο συνημμένο σχέδιο, το 
οποίο αποτελεί αναπόσπαστο μέρος της απόφασης αυ¬ 
τής. 

Μετά το πέρας των εργασιών οι χώροι θα αποδοθούν 
στους ιδιοκτήτες τους στην κατάσταση που αυτοί βρί¬ 
σκονται πριν από την κατάληψη. Προς τούτο η ΑΤΤΙΚΟ 
ΜΕΤΡΟ ΑΈ. θα καταγράψει την υφιστάμενη, προ της κα¬ 
τάληψης, κατάσταση. 

Η κατάληψη θα διαρκέσει μέχρι την ολοκλήρωση του 
έργου. 

Η αποζημίωση για την προσωρινή κατάληψη των παρα¬ 
πάνω ιδιοκτησιών θα καθορισθεί όπως προβλέπεται από 
τις διατάξεις του δεκάτου άρθρου του ν. 1955/1991. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 13 Ιουνίου 2005 

Ο ΥΠΟΥΡΓΟΣ 

Γ. ΣΟΥΦΛΙ ΑΣ 




ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθ. 5897 (5) 

Μεταφορά μίας (1) κενής οργανικής θέσης Δ.Ε.Π. στο 

Τμήμα Κτηνιατρικής του Πανεπιστημίου Θεσσαλίας. 

Ο ΠΡΥΤΑΝΗΣ 

ΤΟΥ ΠΑΝΕΠΙΣΤΗΜΙΟΥ ΘΕΣΣΑΛΙΑΣ 

Έχοντας υπόψη: 

1. Τις διατάξεις του π.δ. 83/1984, όπως τροποποιήθηκε 
και ισχύει σήμερα. 

2. Τιςδιατάξειςτωνάρθρ. 13,20και21τουν. 1268/1982. 

3. Τις διατάξεις των άρθρ. 13 και Μπαρ. 5α του ν. 2817/ 
2000 (ΦΕΚ78/Α714.3.2000). 

4. Τις διατάξειςτου π.δ. 125/1988 (ΦΕΚ 59/Α728.3.1988). 

5. Το υπ’ αριθμ. 3140/9.5.2000 έγγραφό μας, με το 
οποίο μεταφέρθηκαν οι κενές οργανικές θέσεις Δ.Ε.Π. 
στο Α.Ε.Ι. 

6. Την απόφαση του Πρυτανικού Συμβουλίου στην υπ’ 
αριθμ. 129/17.5.2005 συνεδρίασή του, αποφασίζουμε: 

Την μεταφορά μίας (1) κενής οργανικής θέσεως Δ.Ε.Π. 
από το Α. Ε. 1. στο Τμήμα Κτηνιατρικής του Πανεπιστημίου 
Θεσσαλίας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Βόλος, 20 Μα'ίου 2005 

Ο Πρύτανης 
ΚΩΝ/ΝΟΣ ΜΠΑΓΙΑΤΗΣ 
-♦- 

( 6 ) 

Τροποποιήσεις στον Οργανισμό του «Λογαριασμού Υγείας 
των Μελών του Σώματος Ορκωτών Ελεγκτών Λογι¬ 
στών. 

ΤΟ ΕΠΟΠΤΙΚΟ ΣΥΜΒΟΥΛΙΟ 
ΤΟΥ ΣΩΜΑΤΟΣ ΟΡΚΩΤΩΝ ΕΛΕΓΚΤΩΝ ΛΟΓΙΣΤΩΝ 
(Συνεδρίαση Δ89/25.5.2005) 

Αφού έλαβε υπόψη του τη διάταξη της παρ. 10 του άρ¬ 
θρου 24 του π.δ. 226/1992, ενέκρινε ομόφωνα τις ακό¬ 


λουθες τροποποιήσεις των σχετικών διατάξεων του Ορ¬ 
γανισμού του Λογαριασμού Υγείας των Μελών του Σώμα¬ 
τος Ορκωτών Ελεγκτών Λογιστών που έχει δημοσιευθεί 
στο ΦΕΚ 1164/Β727.12.1996. 

1) Η περίπτωση της παραγράφου Ατού άρθρου 3 τρο¬ 
ποποιείται ως εξής: 

«α) Η εισφορά των σε ενεργό υπηρεσία ή σε σύνταξη 
ασφαλασμένων στο «Λογαριασμό» Μελών του Σ.Ο.Ε.Λ. 
και του Σ.Ο.Λ., καθώς και των σε ενεργό υπηρεσία ή σε 
σύνταξη ασφαλισμένων στο «Λογαριασμό» διοικητικών 
υπαλλήλων του Σ.Ο.Ε.Λ., του Σ.Ο.Λ. και των Εταιρειών 
Ορκωτών Ελεγκτών που διέπονται από τις διατάξεις του 
π.δ. 226/1992, καθορίζεται από 1.5.2004 μέχρι 30.6.2005 
σε 1,3% και από 1.7.2005 σε 1,5%». 

2) Η περίπτωση β' της παραγράφου Α του άρθρου 3 
τροποποιείται ως εξής: 

«β) Η συνεισφορά του εργοδότη καθορίζεται από 1.5. 
2004 σε 4%. Στην περίπτωση συνταξιούχου η εισφορά 
αυτή βαρύνει τον ίδιο τον συνταξιούχο. 

3) Η περίπτωση 3 της παραγράφου Ατού άρθρου 2 τρο¬ 
ποποιείται ως εξής: 

«3) Οι άγαμες θυγατέρες των ιδίων πιο πάνω προσώπων 
της κατηγορίας 1, άνω των 20 ετών και οι άγαμες αδελφές 
τους, άνω των 50 ετών, εφόσον δεν είναι ασφαλισμένες 
σε άλλο φορέα και δεν έχουν ετήσιο ακαθάριστο εισό¬ 
δημα μεγαλύτερο από το καθοριζόμενο κάθε φορά από 
τον νόμο όριο προκειμένου να αναγνωρισθούν φορολο¬ 
γικά ως προστατευόμενα μέλη, με καταβολή επασφα- 
λίστρου από 1.5.2004 μέχρι 30.6.2005 σε 0,7% και από 
1.7.2005 σε 1% κατά άτομο. Επίσης με την καταβολή επα- 
σφαλίστρου, από 1.5.2004 μέχρι 30.6.2005 σε 0,7% και 
από 1.7.2005 σε 1% κατά άτομο, δύνανται να ασφαλι¬ 
στούν στον «Λογαριασμό» οι σύζυγοι των άμεσα ασφαλι¬ 
σμένων της κατηγορίας 1 προσώπων, που είναι ασφα¬ 
λισμένοι και σε άλλο ασφαλιστικό φορέα». 

Ο Πρόεδρος του Σ.Ο.Ε.Λ. 

ΧΑΡΙΛΑΟΣ Π. ΑΛΑΜΑΝΟΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




